| Kiel legi la taksonomionKiel legi la taksonomion**Rozkolora turto** |
| --- |
|  |
| 
 |
| **Biologia klasado** |
| 

|
|  |
|
|
|
| Regno: | Animaloj *Animalia* |
|
|
|
|
|
|
|
|
|
|
|
|
|
|
|
|
|
| Filumo: | Ĥorduloj *Chordata* |
|
|
|
|
|
|
|
|
|
| Klaso: | Birda klaso *Aves* |
|
|
|
|
|
|
|
|
|
|
|
|
|
| Ordo: | Kolomboformaj *Columbiformes* |
|
|
|
|
|
|
| Familio: | Kolombedoj *Columbidae* |
|
|
|
|
|
| Genro: | Streptopelia *Streptopelia* |
|
|
|
|
|
|
|
|
| Specio: | **Rozkolora turto** '**Streptopelia mayeri'**Johnson 2001 |
|

 |
|
|
|
|
|
|
|  |
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Rozkolora turto  |

 |
| v • d • r |

La **Rozkolora turto** estas specio de birdo de la familio de Kolombedoj kiu enhavas turtojn kaj kolombojn. Tiu ĉi estas endemisma en Maŭricio kaj nuntempe estas tre rara. Ĝi estis konservita danke al klopodoj de Gerald Durrell kaj ties Fondaĵo Durrell Wildlife Conservation Trust en la 1960aj jaroj. La libro *Golden Bats and Pink Pigeons* (Oraj vespertoj kaj rozaj kolomboj) de Gerald Durrell aludas al tiuj konservoklopodoj. La IUCN lastatempe ŝanĝis la specion el *krize endanĝerita* al simple *endanĝerita*. Maŭricio eldonis serion da poŝtmarkoj pri tiu endemiisma Rozturto.

Aspekto
-------

Plenkreskuloj estas ĉirkaŭ 32 cm longa el beko ĝis vosto kaj 350 g peza. La **Rozkolora turto** havas **helrozkolorajn plumarojn en sia kapo, ŝultroj kaj subaj partoj** krom **rozkoloregajn krurojn kaj bekon**. Ili havas **malhelbrunajn flugilojn** kaj larĝan, ruĝbrunan voston. Ili havas malhelbrunajn okulojn ĉirkaŭitajn de ringokulan ruĝan haŭton.

Filogenio
---------

Dekomence klasita kiel vera kolombo, ĝi estis poste reklasita en unutipa genro de Tommaso Salvadori. Ĵusaj analizoj per DNA sugestas ties proksiman parencecon ĉe la filogenia arbo kun la ankaŭ geografie proksima Madagaskara turto (*Streptopelia picturata*), kaj pro tio ĝi estis reklasita en genro *Streptopelia*, kiu ĉefe enhavas turtojn. Tamen la du specioj formas distingan grupon kiun ne eblas facile klasigi ene de ĉu *Streptopelia* aŭ *Columba*, kaj krome lokigi la du speciojn en *Nesoenas* povus respeguli la fakton, ke ili ŝajnas aparteni al diferenca evolua stirpo (Johnson *et al.*, 2001).

Teritorio
---------

Tiu ĉi specio troviĝas nur en la insuloj Maskarenoj kaj Ile Aŭ Aigrettes de Maŭricio, dum la Reunia turto ekstingiĝis en la najbara pli granda insulo Reunio. En Maŭricio, ĝi troviĝas en makuloj de arbaro sudokcidente.

Medio
-----

Tiu afrotropisa specio preferas altaterajn konstantajn arbarojn. Detruado de tiuj arbaroj estis la plej danĝera kialo de ties malpliigo.

Kutimoj
-------

#### Manĝo

La **Rozkolora turto** manĝas indiĝenajn vegetalojn (burĝonoj, floroj, folioj, fruktoj kaj semoj). Neindiĝenaj specioj like Gvajabo minacas tiun turton ĉar malhelpas la kreskadon de indiĝenaj arboj. Oni helpas artefarite la manĝon de tiu ĉi specio.

#### Socia kutimaro

La **Rozkolora turto** manĝas kaj ripozas en etaj aroj.

#### Reproduktado

La reprodukta sezono komencas en aŭgusto-septembro. La masklo ceremonias antaŭ la ino per piedirado kaj kapinklinado. Pariĝado estas monogama; la paro konstruas feblan neston kaj defendas etan areon ĉirkaŭ ĝi (eĉ kvankam tiu ĉi specio ne havas dekomence naturajn predantojn). La ino demetas plej ofte 2 blankajn ovojn kaj la kovado daŭras 2 semajnojn. La masklo kovas dumtage kaj la ino dumnokte kaj frumatene.

Maskloj pluestas reproduktantaj ĝis 17 - 18 jaroj, inoj ĝis 10 - 11 jaroj.

#### Idoj

1 - 7 tagoj: Fermitaj okuloj, nutrado per kropolakto.

7 - 10 tagoj: Paŝo al solida manĝo.

2 - 4 semajnoj: Portempa elnestiĝo, sed plua manĝigado de gepatroj.

4 - 6/7 semajnoj: Definitiva elnestiĝo.

Demografio kaj Longvivo
-----------------------

Pro medidetruado kaj neindiĝenaj predantoj, la loĝantaro malpliiĝis ĝis nur ĉirkaŭ **10 sovaĝaj ekzempleroj ĉirkaŭ 1990** kaj poste repliiĝis ĝis preskaŭ 400 inter 200 kaj 2005. En tiu ĉijarcenta loĝantaro estas pli da maskloj ol inoj pro la mezaveraĝa vivo de tiuj (ĉirkaŭ 5 jaroj plie). Ĝis 17 - 18 jaroj.

Referencoj
----------

* Johnson, Kevin P.; de Kort, Selvino; Dinwoodey, Karen, Mateman, A. C.; ten Cate, Carel; Lessells, C. M. & Clayton, Dale H. (2001): A molecular phylogeny of the dove genera *Streptopelia* and *Columba*. Auk **118**(4): 874-887. PDF plena teksto Arkivigite je 2007-09-27 per la retarkivo Wayback Machine
* *The Mauritius Pink Pigeon Report*. Durrell Wildife Conservation Trust, 2001.

Vidu ankaŭ
----------

* Maskarenaj arbaroj

Eksteraj ligiloj
----------------

* BirdLife Datumaro pri Specioj[*rompita ligilo*]
* Foto de la **Rozkolora turto** ĉe IUCN ttt-ejo


|  |  |
| --- | --- |
| Portala ikono | Portalo pri Birdoj |